Валери Иванов
Синдром

chitanka.info

Трикольорът ни е сив трибагреник.

И бяла лястовица в него няма.

Не вярвам нито в ад, ни в ангели.

Душата ми е кратер на вулкан.

Мъжете пият и бесуват.

Жените диплят дари и гнездят.

Децата свикнаха да псуват.

Светът е анормален свят.

Поети пишат „авангардно“

и кътат дребни за едно кафе.

Старчоците ни гаснат ретроградно,

с пробойни в белите и черни дробове!

Бог на безбожни абстиненции —

моят народ е дрогиран по рождение!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.